CELEX: 62008CO0483
Language: lt
Date: 2009-07-09
Title: 2009 m. liepos 9 d. Teisingumo Teismo (septintoji kolegija) nutartis.#Régie communale autonome du stade Luc Varenne prieš Belgijos valstybę.#Prašymas priimti prejudicinį sprendimą: Tribunal de première instance de Mons - Belgija.#Procedūros reglamento 104 straipsnio 3 dalies pirmoji pastraipa - Šeštoji PVM direktyva - 10 straipsnio 1 ir 2 dalys - Nepagrįstai atskaityto mokesčio išieškojimas - Senaties termino pradžia.#Byla C-483/08.

2009 m. liepos 9 d. Teisingumo Teismo (septintoji kolegija) nutartis Régie communale autonome du stade Luc Varenne prieš État belge
      (Byla C‑483/08)
      „Procedūros reglamento 104 straipsnio 3 dalies pirma pastraipa – Šeštoji PVM direktyva – 10 straipsnio 1 ir 2 dalys – Nepagrįstai atskaityto mokesčio išieškojimas – Senaties termino pradžia“
      Mokesčių nuostatos – Teisės aktų derinimas – Apyvartos mokesčiai – Bendra pridėtinės vertės mokesčio sistema – Mokesčio išieškojimas – Senaties terminas (Tarybos direktyvos 77/388 10 straipsnis) (žr. 38–42 punktus ir rezoliucinę dalį.)
      Dalykas
      
         Prašymas priimti prejudicinį sprendimą – 
               Tribunal de première instance de Mons
                – 1977 m. gegužės 17 d. Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės
                  vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t.,
                  p. 23) 10 straipsnio aiškinimas – Sąvokos „apmokestinimo momentas“ ir „pareiga apskaičiuoti mokestį“ – Mokesčio išieškojimo
                  senaties termino pradžios momentas – Sąskaitos faktūros išrašymo diena ar deklaracijos, kurioje mokesčio mokėtojas remiasi
                  teise į mokesčio atskaitą, pateikimo diena?
               
            Rezoliucinė dalis
      1977 m. gegužės 17 d. Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės
         vertės mokesčio sistema: vienodas vertinimo pagrindas su pakeitimais, padarytais 2002 m. gegužės 7 d. Tarybos direktyva 2002/38/EB,
         10 straipsnis turi būti aiškinamas kaip nedraudžiantis tokių nacionalinės teisės nuostatų ir administracinės praktikos, pagal
         kurias nepagrįstai atskaityto pridėtinės vertės mokesčio išieškojimo senaties termino pradžia yra laikoma diena, kai pateikiama
         deklaracija, kurioje mokesčio mokėtojas pirmą kartą remiasi teise į atskaitą.